JAWAPAN

:

Kementerian Pembangunan Wanita, Keluarga dan Masyarakat        (KPWKM) melalui Jabatan Kebajikan Masyarakat (JKM) menyediakan perkhidmatan bantuan kebajikan bagi memastikan mereka yang miskin dan memerlukan termasuklah warga emas, ibu tunggal dan orang kurang upaya dapat dibantu melalui pelbagai skim bantuan yang disediakan.

Melalui peruntukan Bajet 2008, JKM telah menerima peruntukan  sebanyak RM209 juta bagi tujuan menampung perbelanjaan bantuan di bawah Skim Bantuan Persekutuan. Jumlah peruntukan tersebut disalurkan kepada  semua negeri mengikut agihan seperti berikut:-

	BIL
	NEGERI
	JUMLAH PERUNTUKAN

(RM)

	1.
	PERLIS
	                4,500,000 

	2.
	KEDAH
	              22,000,000 

	3.
	PERAK
	              16,000,000 

	4.
	PULAU PINANG
	              12,000,000 

	5.
	SELANGOR
	              18,000,000 

	6.
	W.P. KUALA LUMPUR
	              20,000,000 

	7.
	NEGERI SEMBILAN
	              11,500,000 

	8.
	MELAKA
	              12,000,000 

	9.
	JOHOR
	              22,000,000 

	10.
	PAHANG
	              15,000,000 

	11.
	KELANTAN
	              23,500,000 

	12.
	TERENGGANU
	              17,000,000 

	13.
	SABAH
	                8,000,000 

	14.
	SARAWAK
	                8,000,000 

	15.
	W.P. LABUAN
	                   400,000 

	
	JUMLAH
	           209,900,000 


Kementerian juga prihatin terhadap peningkatan kos hidup dan sentiasa mengkaji kadar skim bantuan dan syarat kelayakan bagi semua jenis bantuan dari semasa ke semasa. Untuk makluman Yang Berhormat, bagi tahun 2008, kadar bantuan berikut telah dinaikkan/diperkenalkan iaitu :-

i) Kadar Skim Bantuan Orang Tua (BOT) telah dinaikkan daripada RM200 ke RM300 sebulan mulai Januari 2008;

ii) Kadar Skim Elaun Pekerja Cacat (EPC) telah dinaikkan daripada RM200 ke RM300 sebulan mulai Januari 2008;

iii) Kadar had pendapatan bulanan OKU yang bekerja dinaikkan daripada RM750 sebulan kepada RM1,200 sebulan bagi melayakkan OKU yang bekerja memohon Skim Bantuan Elaun Pekerja Cacat (EPC) mulai bulan Jun 2008;

iv) Syarat asas pendapatan keluarga bagi melayakkan pemberian bantuan kewangan telah dinaikkan daripada RM400 sebulan kepada RM700 sebulan mulai bulan Jun 2008; dan

v) Skim bantuan baru iaitu Skim Bantuan Penjagaan Pesakit Kronik Terlantar dan OKU Terlantar dengan kadar RM 300 sebulan diwujudkan mulai Januari 2008 bagi mengurangkan bebanan kepada penjaga yang menjaga OKU dan Pesakit Kronik Terlantar ini.
